Jouluyö
On maassa hanget puhtahat
 ja yllä tähtein valo,
 ja on kuin hymnit soisivat,
 kun uinuu yössä salo.

 Ja metsämökin ikkuna
 se sätehiä säihkyy,
 ja kuva siitä hangella
 niin valoisana väikkyy.

 Ja on kuin hanki lämpiäis,
 kuin kuollut elon saisi,
 kuin kyynel siinä kimmeltäis,
 ja ruusut puhkeaisi.

 Kuin suuri onkaan riemastus,
 kuin kirkas onkaan valo,
 kun näin sen öinen heijastus
 saa kukkaan hanget salon?

 Vaan metsämökin ikkuna
 se yhä yössä säihkyy,
 ja yhä valo hangella
 niin ihanana väikkyy.

1916.